NaiveNeuron/SloPal huggingface dataset:
Bagačka, Michal, poslanec NR SR (2015-02-18):
Ďakujem pekne. No, pán kolega, toto bolo drzé a arogantné vystúpenie. Keď, až neveríte, ešte raz si ho potom prehrajte. Vy tu nášho pána ministra osočujete, že má drzé a arogantné vystupovanie. Toto bolo drzý a arogantný prejav. Možno za vášho ministrovania ste nakúpili nesprávne pneumatiky, to vám nevadí? Pán poslanec, to vám nevadí? Ja viem, že možno to kúpil nejaký váš úradník, ale vy ste boli minister. A toto vám nevadí? Čo teda s tými pneumatikami? Ja by som vám im na dvor vám dal, aby ste ich možno mohli recyklovať po kuse. A bol to síce akože taký plamenný prejav. Samozrejme, ako nič nového nepriniesol. Bolo to skôr také divadlo, teátro, samozrejme, naháňanie preferencií. Ale nesúhlasím s pani kolegyňou Košútovou, pretože miestami sa mi to úplne zdalo na prvé, druhé alebo tretie miesto vo Hviezdoslavovom Kubíne. No a my sa za nášho ministra nehanbíme, pretože výsledky, ktoré sú aj za jeho pôsobenia, sú naozaj pozitívne. A ja viem, že vás to štve, pretože v tomto momente asi by ste radšej vyznávali tézu, že čím najhoršie na Slovensku, tým lepšie pre vás. Ďakujem.
Zmajkovičová, Renáta, podpredsedníčka NR SR (2013-03-13):
Pán poslanec, chcete reagovať? Nie. Teraz v rozprave vystúpi pán poslanec Abrhan, pripraví sa pán poslanec Viskupič.
Ďuriš Nicholsonová, Lucia, podpredsedníčka NR SR (2018-02-07):
Pán poslanec Čaplovič.
Pčolinský, Peter, podpredseda NR SR (2023-03-21):
Otváram rozpravu, do ktorej som nedostal žiadnu písomnú prihlášku. Pýtam sa teda, či sa chce niekto prihlásiť ústne. Nie. Uzatváram možnosť prihlásiť sa do rozpravy. Predtým ale sa hlásil, samozrejme, pán navrhovateľ. Nech sa páči.
P. Paška, predseda NR SR: (2010-02-02):
(Hlasovanie.) 139 prítomných, 82 za, 57 sa zdržalo. Návrh zákona sme postúpili do druhého čítania. Ďalej.
Šebová, Zuzana, poslankyňa NR SR (2021-02-03):
Áno.
Bugár, Béla, podpredseda NR SR (2012-02-03):
Ďakujem. Pán poslanec bol jediný, ktorý sa prihlásil do rozpravy, takže vyhlasujem rozpravu za skončenú. Pán navrhovateľ, chcete sa vyjadriť k rozprave? Ďakujem pekne. Pán spravodajca? Tiež nie. Ďakujem. Prerušujem rokovanie o tomto bode programu. A podľa schváleného programu teraz nasleduje druhé čítanie o návrhu poslancov Pavla Hrušovského, Milana Horta, Jozefa Kollára a Lászlóa Solymosa na vydanie ústavného zákona o zrušení niektorých rozhodnutí o amnestii (tlač 366). Dávam slovo teraz predsedovi Národnej rady Pavlovi Hrušovskému, aby návrh ústavného zákona odôvodnil. Pán predseda. (Rokovanie o návrhu poslancov Národnej rady Slovenskej republiky Pavla HRUŠOVSKÉHO, Milana HORTA, Jozefa KOLLÁRA a Lászlóa SOLYMOSA na vydanie ústavného zákona o zrušení niektorých rozhodnutí o amnestii , tlač 366.)
Laššáková, Jana, podpredsedníčka NR SR (2015-10-01):
Pán poslanec, chcete doplňujúcu otázku? Áno. Poprosím vás, zapnite pána poslanca Mikloška, máte na to dve minúty. Nech sa páči.
Čekovský, Kristián, poslanec NR SR (2022-06-15):
Ďakujem, chcel by som poprosiť členov výboru pre kultúru a médiá, o päť minút budeme mať schôdzu výboru v rokovacej miestnosti č. 32.
Sulík, Richard, predseda NR SR (2011-05-17):
Pán poslanec Rafaj.
Laurenčík, Milan, podpredseda NR SR (2021-09-29):
Ďakujem, pani poslankyňa. Na vaše vystúpenie evidujem jednu faktickú poznámku. Končím možnosť prihlásiť sa. S faktickou poznámkou vystúpi pani poslankyňa Lucia Drábiková, nech sa páči.
Paška, Pavol, predseda NR SR (2013-05-28):
(Hlasovanie.) 137 prítomných , 134 bolo za, 3 sa zdržali. Správu sme zobrali na vedomie. Pán poslanec Hreha uvedie hlasovanie o uznesení k Správe o výsledkoch kontrolnej činnosti Najvyššieho kontrolného úradu za rok 2012 (tlač 446).
Grendel, Gábor, podpredseda NR SR (2021-06-16):
Osem faktických poznámok na vystúpenie pána poslanca Blahu. Končím možnosť prihlásiť sa s faktickými. Pani poslankyňa Jana Vaľová, nech sa páči.
Gyimesi, Juraj, poslanec NR SR (2020-07-14):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 11. septembra 2020 a gestorský výbor do 14. septembra 2020. Prosím, dajte o mojom návrhu, vážený pán predseda, hlasovať.
Janíková, Mária, poslankyňa NR SR (2015-11-25):
Prosím, pán predseda, dajte hlasovať o návrhu zákona ako celku s odporúčaním gestorského výboru schváliť.
Suja, Miroslav, poslanec NR SR (2022-03-22):
Ďakujem za slovo, pán predsedajúci. Sankcie zvládneme, lebo musíme. Kolegovia, to často zaznieva, ale toto nie je pomoc, že zničíme, dá sa povedať, že áno, ekonomický blahobyt v celej Európskej únii. Áno, sme sa naučili už, že máme určitý štandard a že sa máme dobre. Ale teraz povedzme, čo nás postihne alebo zasiahne všetkých, keď už chceme s tými sankciami. Ja sa pýtam, poľnohospodári bijú na poplach, nemajú minerálne hnojivá. Najväčší producenti a vývozcovia je Ukrajina a Rusko do Európy, pán Citrus je odborník na poľnohospodárstvo, isto to bude vedieť. Že, pán Kazda? A teraz budú tie výnosy neporovnateľne nižšie. Potravín v Afrike bude, samozrejme, nižšie, čo bude mať dopad takisto na Európu, čo sa teraz vyjadrili zástupcovia Africkej únii. Pán Kazda, tak ja sa pýtam, ako chceme... (Reakcia z pléna a prerušenie vystúpenia predsedajúcim.)
Suja, Miroslav, poslanec NR SR (2021-06-15):
Ďakujem za slovo. (Reakcie z pléna. Zaznievanie gongu.) Ďakujem za slovo. Pani ministerka, sa nečudujem, že sa zastávate takto Mikulca, keď vy idete do rozpravy ako predsedníčka strany a váš vlastný klub tu je v zastúpení až jedného člena. Stratili ste oporu riadnu (reakcia z pléna), tak dokonca dvaja, vidíte to. Takže aspoň vidíme, ako je to rozdelené u vás, tak sa nečudujem tomuto vášmu zápalu, aby vás zakryli aspoň koaliční kolegovia, keď vás už nevedia podporiť vaši vlastní. Ja neviem, počul som tu o vás kade... všelijaké veci, čo ste tu hovorili, z minulosti, ale vôbec som sa nedozvedel alebo nevyjadril k veciam, ktoré dávame za vinu ministrovi vnútra Mikulcovi, k správe SIS a podobne. To ste ako zabudli povedať. Ja viem, vy radšej hovoríte o škatuľkách, o veľkej afére, ale aj o tej ste zrazu prestali hovoriť. Skúste si najprv naštudovať nejaké veci a potom sa vyjadrujte. Ja neviem, viete nám potom odpovedať na tie škatuľky? Viete, skutok sa nestal pri tých škatuľkách, to si môžte teraz povedať vy. Viete, hovoríte o kauze Malinová. Chvalabohu, tá Malinová žije. Chvalabohu. Ale ako si, môžme sa pozrieť, taký generál Lučanský nežije. To ste už zabudli povedať, hej? Ten nemusel odísť do zahraničia, ten sám prišiel zo zahraničia a tu ste ho zavraždili! To ste už zabudli povedať, že, pani podpredsedníčka vlády? Alebo taký Krivočenko. Viac ako tridsať lôžok voľných, ale nie, vy ste ho zavraždili, nahali ste ho, vaša vláda, zomrieť. Aj s Kolíkovou na čele. Ja viem, že by ste jej to teraz rada zrátala, ale vtedy ste ju podpor... (Prerušenie vystúpenia časomerom.)
M. Číž, podpredseda NR SR: (2008-07-01):
(Hlasovanie.) Prítomných 138 poslancov, za návrh 55 poslancov, proti 2 poslanci, zdržalo sa 78 poslancov, nehlasovali 3 poslanci. Konštatujem, že ani o tomto návrhu nebude Národná rada pokračovať v rokovaní. Teraz nasleduje hlasovanie v prvom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 663). Spravodajcom je člen ústavnoprávneho výboru pán Jaroslav Paška. Má slovo. Prosím, aby hlasovanie uviedol.
Blanár, Juraj, podpredseda NR SR (2022-10-07):
Teraz vystúpi v rozprave pán poslanec Tomáš Šudík a po ňom pán poslanec Martin Fecko.
Kažimír, Peter, minister financií SR (2017-12-06):
Dobrý deň, dámy a páni. Prajem vám príjemný dobrý deň. Dovoľte mi, aby som začal s mojou sekciou zákonov, ktorá sa bude venovať daniam, a potom by sme plynulo pokračovali návrhom zákona o rozpočte verejnej správy. Tým pádom si nárokujem odhadnúť, že by som sa tu s vami do konca týždňa zdržal. Dámy a páni, návrh zákona obsahuje opatrenia, ktoré posilnia naše odhodlanie bojovať proti daňovým únikom. Ide o jednotlivé opatrenia zo smernice, takzvanej ATAD, o ktorej prijatie sme sa zaslúžili aj my, Slováci počas nášho predsedníctva v Rade Európskej únie. Návrh zákona ďalej obsahuje ustanovenia na podporu výskumu a vývoja a to na, hlavne na začiatku cyklu výskumu a vývoja prostredníctvom zvýšenia takzvaného super odpočtu výdavkov na výskum a vývoj z dnešných 25 na 100 % výdavkov uplatňovaných v príslušnom zdaňovacom období, ako aj z medziročného nárastu týchto výdavkov. A v ďalšom v oblasti vedy a výskumu, aj na konci toho procesu vedy a výskumu, kde prichádzame so zavedením takzvaného patent boxu, to jest čiastočné oslobodenie od dane z príjmov z komerčného využitia nehmotných aktív duchovného vlastníctva. Pre vaše, pre lepšiu predstavu, napríklad pri vytvorení softvéru a následného predaju licencií, v takom prípade by to, by príjmy z takéhoto predaja boli zdaňované nižšou, nižšou sadzbou. V súlade s programovým vyhlásením vlády Slovenskej republiky sa návrh zákona zameria aj na zatraktívnenie podmienok podnikania v oblasti domáceho kúpeľníctva, a to prostredníctvom zavedenia stimulov pre rozvoj tohto sektora. Zmena zákona o správe daní je vyvolaná zavedením patent boxu. V tejto súvislosti sa Finančnému riaditeľstvu ukladá povinnosť zverejňovať zoznamy daňovníkov, ktorí si uplatňujú oslobodenie tohto druhu. Asi by bolo správne, aby som vás informoval aj o tom, že tento populárny zákon, lebo zákon o dani z príjmov je veľmi populárny vždy, prešiel ešte zmenami aj počas legislatívneho procesu v jednotlivých výboroch Národnej rady. A telegraficky, naozaj telegraficky by som vám pripomenul, že obsah pozmeňujúcich návrhov smeroval napríklad ku odpisom v kúpeľníctve. Ide o skrátenie doby odpisovania nehnuteľností. V ďalšom sa riešila, dochádzanie zamestnancov do práce. Ide o participáciu zamestnancov na úhrade nákladov na dopravu do zamestnania. Oslobodenie príjmov z predaja obchodného podielu sa tak isto riešilo pozmeňovacím návrhom. V ďalšom, takzvaných CFC pravidiel, rozšírenia aj na fyzické osoby. A potom oslobodenie príjmov z reklám u neziskových organizácií a ešte dopiľovanie spomínaného patent boxu, riešenie rezidencie, v príjmoch fyzických osôb takzvané podnikové kombinácie, náhrady škody a tak isto daňový bonus na hypotékach. Takže teraz máte pred sebou komplexný návrh zmien, o ktorých budeme teda rokovať. Ďakujem veľmi pekne.
Hort, Milan, podpredseda NR SR (2011-03-23):
Pán kolega, prepáčte, na koľko ešte máte to vaše úvodné slovo, lebo je 19.01 hodina. No chcem vás požiadať o pochopenie, že by sme to prerušili, zajtra ráno by ste dokončili svoje vystúpenie, lebo veď aj tak sme v parlamente, je schôdza. Potom by išiel pán Jurčík. Ja už tu mám prihlášku jedného pána poslanca písomnou formou do rozpravy a s tým, že po ňom by sa potom bolo možné prihlásiť ústne. Ale je naozaj 19.01 hodina a ja sa vám priznám, že viem byť tolerantný v týchto veciach, niekedy aj potiahnuť, ale dnes je deň, keď musím odtiaľto už odísť, lebo mám iné povinnosti. Ďakujem za porozumenie. Zajtra ráno budeme pokračovať prerušeným úvodným slovom pána poslanca Jahnátka k tomuto návrhu zákona. Potom bude rozprávať pán spravodajca. Je zatiaľ prihlásený písomne pán Martin Chren do rozpravy a po jeho vystúpení bude potom možnosť prihlásiť sa ústne. Prerušujem rokovanie dnešnej schôdze Národnej rady. Prajem všetkým príjemný večer a zajtra ráno o 9.00 hodine pokračujeme. (Prerušenie rokovania o 19.03 hodine.)
Hort, Milan, podpredseda NR SR (2011-02-10):
Ďakujem. A teraz vás prosím, pani predsedníčka vlády, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Andreja Kolesíka, nebudem ju čítať, lebo vidím, že pán poslanec Kolesík nie je v sále. Na tých, ktorí nie sú v sále, sa neodpovedá. Druhá otázka je od pána poslanca Pavla Pavlisa. Ten v sále je, preto ju prečítam: „Vážená pani premiérka, myslíte si, že je morálne, aby vaši nominanti z Dozornej rady Fondu národného majetku Slovenskej republiky navrhli a odsúhlasili členom Výkonného výboru Fondu národného majetku odmeny do výšky 150 %?“ Nech sa páči.
Laššáková, Jana, podpredsedníčka NR SR (2013-06-04):
Prezentujme sa a hlasujeme. (Hlasovanie.) Prítomných 130 poslancov, za návrh hlasovalo 58 poslancov, proti 2 poslanci, zdržalo sa 69 poslancov, 1 poslanec nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej budeme hlasovať v prvom čítaní o návrhu poslancov Eriky Jurinovej, Igora Hraška, Jozefa Viskupiča a Miroslava Kadúca na vydanie zákona, ktorým sa mení a dopĺňa zákon č. 369/1990 Zb. o obecnom zriadení, tlač 511. Spravodajcom je člen výboru pre verejnú správu a regionálny rozvoj poslanec Igor Hraško. Prosím ho, aby hlasovanie uviedol. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Eriky Jurinovej, Igora Hraška, Jozefa Viskupiča a Miroslava Kadúca na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 511.)
Poliačik, Martin, poslanec NR SR (2018-05-17):
Ďakujem, pán minister, za vyčerpávajúce zodpovedanie tejto otázky. Aj v tom mám trochu jasnejšie, spokojnejší nie som. Ale otázka, znovu nechcem vás trápiť detailmi, lebo viem, že to nie je váš odbor, ale rád by som sa spýtal, teda k tomu pripomienkovaniu národného plánu. Ja ten plán nevidím ani v MPK, ani v PPK, nevidím ho, žiadnu stopu toho, že by ministerstvá ho pripomienkovali, a pani ministerka ale tvrdí, že ten materiál je teraz pripomienkovaný na jednotlivých rezortoch vlády. Tak akým spôsobom sa vlastne ku vám na rezort tento materiál dostal?
Jurinová, Erika, podpredsedníčka NR SR (2015-04-21):
Ďakujem, pán minister. Na vaše vystúpenie sú tri faktické poznámky. Uzatváram možnosť prihlásiť sa s faktickou. Nech sa páči, pán poslanec Martvoň.
Vaľová, Jana, poslankyňa NR SR (2019-09-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady pre hospodárske záležitosti a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu v prvom čítaní. Nech sa páči, dajte hlasovať.
P. Hrušovský, predseda NR SR: (2004-03-04):
Pristúpime k odpovediam na vám položené otázky. Prvú položil pán poslanec Mitrík, ktorý sa vás pýta: „Je možné v súčasnej dobe rokovaním zmeniť záväzok SR vo vzťahu k odstaveniu Jaslovských Bohuníc v rokoch 2006 – 2008? V prípade nesplnenia tohto záväzku zo strany SR, aké sankcie by nám hrozili?“ Nech sa páči.
Jasaň, Viliam, poslanec NR SR (2015-05-12):
Ďakujem pekne. Ja, ak dovolíte, zareagujem len na niektoré diskusné vystúpenia, pretože tu boli prednesené veľmi zaujímavé návrhy, ale z pohľadu, rôzneho pohľadu opozície na návrh tohto zákona. Ťažko sa preto hľadá nejaké východisko a dokonca niekedy zhoda s niektorým návrhom opozície, keď sa ani oni nedokážu zhodnúť a ak, tak len na tom, že niekoho či niečo diskriminujeme. Ale myslím si, že pán minister to už dvakrát veľmi jasne vysvetlil. Počuli sme rôzne výpočty o tom istom, len s rôznymi výsledkami. To tiež svedčí o tom, že možno by si mohli nájsť nejaký, mohli si sadnúť spolu a nájsť nejaké východisko z ich pohľadov. Bolo spomenuté, že o časti tohto zákona by sme ani nemuseli rokovať. Súhlasím, ale keby nie podľa toho, čo oni povedali, ale podľa toho, že keby ste pri vytvorení II. piliera ľuďom jasne povedali, že akým spôsobom bude vyplácaný, aby ľudia vedeli, do čoho vôbec idú a do čoho vôbec vstupujú. To neurobili. Keby to boli urobili, bolo by to jasné a mnohým problémom sme sa mohli vyhnúť. Dokonca tu niektorí, ale už tu nie sú, kritizovali aj to, čo sa nestalo v súvislosti s rokovaním sociálneho výboru, ale už na to som si tiež zvykol. Bol tu spomenutý výraz „ideologický hyenizmus“, to si zapamätám, od pánov z KDH. Áno, ideologický hyenizmus bol vtedy, keď ste schválili návrh zákona, ktorý platil od 1. 1. 2004 a ako ste sa tu pokúsili z toho vyviniť, že vy za to nemôžete, ale hlasovali ste aj vy za to. No a neodpustím si poslednú poznámku na kolegu Beblavého, ktorý tak typicky zdanlivo, inteligentne sa snaží nejakými vyjadreniami uraziť nás niektorých poslancov zo SMER-u, tak ako to už sa mu občas podarilo, resp. snažil sa, aby sa mu to podarilo, aj teraz. Zareagoval tým, že my máme vodcu a on sa dostal do parlamentu vďaka preferenčným hlasom. No len pán kolega zabudol, že aj oni mali vodcu, odišiel zo strany, strana sa rozpadla ako domček z karát a on namiesto toho, aby vybral alebo zobral tie svoje preferenčné hlasy tých svojich členov a pokúsil sa tú stranu oživiť, tak zbabelo ušiel. Išiel pod iného vodcu, do inej strany a teraz sa bude robiť všetko pre to, aby sa znova dostal do parlamentu. A naňho platí naozaj ten ideologický hyenizmus, lebo bol štátnym tajomníkom vtedy, keď spáchali to, čo spáchali. Takže toľko, pár poznámok, čo sa udialo a pripájam sa k tomu, čo hovoril pán minister, pretože aj tento návrh zákona bol skôr taký ideologický boj než nejaké jasné stanoviská. Skúste sa nad tým ešte zamyslieť tak, aby sme zajtra o jedenástej tento návrh zákona schválili nielen hlasmi strany SMER, ale aj ostatnými kolegami a kolegyňami. Ďakujem pekne.
Remišová, Veronika, poslankyňa NR SR (2023-12-08):
Ďakujem. Ďakujem, pán kolega, za osviežujúce, osviežujúce vystúpenie v rozprave. Áno, táto vládna koalícia má zastúpené všetky druhy, má tu diplomatov v bielych rukavičkách, ktorí nás tu mentorujú, že nemáme škriekať. Potom tam má takých obyčajných hulvátov, ktorí tu občas vystupujú, a potom tam má aj bagristov, ako je, ktorí všetko berú bagrom, ako je Šutaj Eštok. No. Pri tomto zákone o envirozáťažiach človeku, ktorému záleží na ochrane prírody, ktorému záleží na tom, aby sa naozaj environmentálne záťaže odstraňovali, tak má chuť poukázať, alebo áno, kričať, že tento zákon je výsostne nespravodlivý a nespravodlivý hlavne kvôli tomu, že minimálne pomáha malým vlastníkom a veľmi bude pomáhať hlavne tým veľkým vlastníkom, ktorí za naše peniaze envirozáťaže budú odstraňovať. A pokiaľ ide o to, že pri takom dôležitom zákone tu pán minister nie je a je v Dubaji, tak to je naozaj ukážka toho, ako mu záleží, ako mu záleží na envirozáťažiach. Mimochodom, pán Taraba naozaj s ochranou prírody, s ochranou klímy má pramálo spoločné. Jeho prvé rozhodnutia boli o tom, že chce strieľať vlkov, všetkých, všetkých dlhoročných odborníkov zo štátnych inštitúcií odpratal, vyhrážal sa im, šikanoval, takže pán minister Taraba a ochrana prírody, to je skrátka oxymoron. Ďakujem.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 134 poslancov, za 132, nehlasovali 2. Konštatujem, že sme schválili vládny návrh zákona o prístupnosti výrobkov a služieb pre osoby so zdravotným postihnutím . Ďalej prosím spoločnú spravodajkyňu z výboru pre sociálne veci poslankyňu Janu Žitňanskú, aby uvádzala hlasovanie o bode 105 programu. Je to druhé čítanie o vládnom návrhu zákona, ktorým sa mení a dopĺňa Zákonník práce, tlač 1039. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1039.)
Ráž, Jozef, minister dopravy SR (2023-12-20):
Vážený predseda Národnej rady Slovenskej republiky, vážené pani poslankyne, vážení páni poslanci, dovoľte mi uviesť vládny návrh zákona, ktorým sa mení zákon č. 2013/2019 Z. z. o odplatách a poskytovaní príspevku v civilnom letectve a o zmene a doplnení niektorých zákonov v znení neskorších predpisov. Návrh zákona predstavuje právny základ, ktorý umožní poskytnúť verejné prostriedky formou príspevku v civilnom letectve ako minimálnu pomoc alebo štátnu pomoc na vykonávanie pravidelnej obchodnej leteckej dopravy medzi letiskami určenými na vykonávanie obchodnej leteckej dopravy na území Slovenskej republiky, alebo medzi týmito letiskami a letiskami mimo územia Slovenskej republiky. Potreba predmetného motivačného nástroja, teda stimulu, vyplynula z diskusií, ktoré viedlo ministerstvo dopravy nielen s prevádzkovateľmi letísk a organizáciami cestovného ruchu, ale aj s vybranými leteckými dopravcami Európskej únie. Títo leteckí dopravcovia uviedli, že zavedenie nového leteckého spojenia je spojené s istým finančným rizikom a požiadali ministerstvo dopravy o vytvorenie nástroja na podporu zavedenia a prevádzkovanie nových leteckých spojení. Poskytnutím príspevku v civilnom letectve na uvedený účel sa umožní aj realizácia záväzkov, ktoré Slovenskej republike vyplývajú zo schválených investičných zmlúv. Dovoľujem si vás požiadať o podporu a prerokovaní predloženého návrhu vládneho zákona a jeho schválení v druhom čítaní. Ďakujem vám za pozornosť.
Pročko, Jozef, poslanec NR SR (2023-12-12):
Áno, ďakujem. Chcem, aby sme dali hlasovať, aby sme odhlasovali preškolenie pre predsedajúcich Národnej rady Slovenskej republiky z rokovacieho poriadku. Odvo... (Prerušenie vystúpenia predsedajúcim.)
Šimečka, Michal, podpredseda NR SR (2024-02-23):
Ďakujem pekne. Na vaše vystúpenie päť faktických poznámok. A ako prvý pán poslanec Krátky.
Danko, Andrej, predseda NR SR (2017-04-07):
Pán poslanec Krajniak. Pripraví sa pani poslankyňa Verešová. Pán poslanec Krajniak stráca poradie. Pani poslankyňa Verešová, nech sa páči.
Jurinová, Erika, podpredsedníčka NR SR (2015-10-21):
Pán poslanec Hlina.
Danko, Andrej, predseda NR SR (2016-03-23):
Ďakujem. Pán poslanec Krajniak Milan.
P. Hrušovský, podpredseda NR SR: (2002-05-16):
M. Mesiarik, poslanec: Ďakujem za slovo. Ja som „rád“, že pán poslanec takto vystúpil, pretože neviem prísť na chuť niektorým návrhom z dielne KDH v oblasti rodinnej politiky, pretože niečo iné rozprávajú, niečo iné robia, takže ono si škoda, že to občania nepočujú, by si mohli urobiť obraz, pretože ja nepovažujem za luxus, pán poslanec, ak niekto dostane 3 790 korún a z toho má žiť a má dieťa, pretože nemá iné možnosti a pôjde si zarobiť niekde ako upratovačka 500 korún a vy mu zoberiete tých 3 790, to ja nepovažujem za luxus. Ja neviem, či vy ozaj viete, si uvedomujete, v akom stave sú tie rodiny, mnohé, v akých podmienkach žijú. Takže, áno, máme byť lojálni voči rozpočtu, voči štátu. Ale nemá byť štát, rozpočet a vôbec parlament a vláda lojálna voči takýmto rodinám, ktoré žijú v biede? A voči tomu, ako tie deti žijú? (Potlesk.) Ako chceme potom robiť populačnú politiku? Ďakujem pekne.
Fico, Robert, predseda vlády SR (2014-02-13):
Vážený pán predseda Národnej rady, vážená Národná rada, dámy a páni, členovia vlády Slovenskej republiky. Na úvod chcem povedať, že... Môžem si to aj ja prečítať? (Reakcia na transparent, ktorý následne poslanci za hnutie Obyčajní ľudia a nezávislé osobnosti otáčajú k premiérovi. Ruch a výkriky v sále.)
Galko, Ľubomír, poslanec NR SR (2012-12-17):
Áno, ďakujem pekne za pripomienky. Pani Kučerová, ja s vami úplne súhlasím. Robme poriadok, robme poriadok pri ochrane spotrebiteľov, ale tento zákon je paškvil. Tento zákon ten poriadok nerobí. Ja si myslím, že som to dostatočne vyargumentoval na praktických príkladoch, takže, áno, máme iné možnosti. Ja som povedal, je tu Trestný zákon, keď niekto bude porušovať zákon, tak ho treba zatvoriť! Tak mu dajme päť alebo desať rokov, ale toto, čo teraz ideme schváliť, je nevykonateľné a stane sa to nástrojom na korupciu a na vydieranie drobných slovenských podnikateľov Tým by som chcel odpovedať aj pánovi Jánošovi o tom akčnom spôsobe. Ono je to skôr u pána ministra Jahnátka o PR ako o akčnom spôsobe, pretože kto rozhodne to, že tá jedna paleta z tých 15 je bordel? Veď ja som poukazoval na prípady, kedy to bude, a tých prípadov bude väčšina, kedy to bude len na tom kontrolórovi, ktorý sa pozrie tam na ten karfiol alebo na niečo a povie: Toto je bordel. A zastaví autá tým spôsobom, tým môže položiť toho podnikateľa. Ten zákon je nevykonateľný a bude podporovať korupciu pri kontrolách hlavne malých bezbranných slovenských subjektov. A čo sa týka pani Košútovej, no, pozrite sa, na vás nejakým spôsobom reagovať. Viete, potraviny, to nie sú kvety. Vy ste ma nejakým nepriamym spôsobom obvinili, že podľa teba súdim seba, alebo ako ste to hovorili. Tak neviem, koho chcete súdiť? Ja som v živote žiaden úplatok nezobral. Pokiaľ u vás to niekedy v minulosti v záhradníctve alebo kde ste boli, bola bežná prax, tak ja takéto praktiky nepoužívam a to si píšte, že v prípade, že by som sa s takýmto niečím stretol, tak by som konal. Všetko. Ďakujem pekne.
Pleštinská, Zita, poslankyňa NR SR (2021-10-01):
Ďakujem, pán predsedajúci. Pán Blaha, opäť divadielko, ktoré ste nám vám príznačným slovníkom teraz v parlamente zahrali. Nepadla žiadna zmienka ku správe špeciálneho prokurátora o činnosti Úradu špeciálnej prokuratúry a o stave zákonnosti za rok 2020, ktorá je predmetom tohto rokovania. Vyrovnať sa s minulosťou; na Slovensku sme sa nikdy nevysporiadali s komunizmom a teraz žneme ovocie. Vaša rozprava, pán kolega Blaha, bola typická, akú sme poznali v komunistickej totalite, iba samé vyhrážky, strach, urážky a nadávky. Komunista uráža špeciálneho prokurátora klamstvom a jeho vlastným spôsobom, toto je obraz strany SMER – SD? Pán kolega Blaha, pán špeciálny prokurátor Daniel Lipšic vás vyrušuje, zápasí s mafiou, ktorá sa infiltrovala do spoločnosti, do verejnej správy, do polície, do prokuratúry, do súdnictva. Dvadsaťšesť vysokých štátnych úradníkov, nominantov SMER-u – SD sa priznalo, v akom obludnom systéme fungovali. Stojím za pani novinárkou Monikou Tódovou a dôrazne sa ohradzujem voči všetkým útokom na ňu, ktoré odzneli v tejto rokovacej sále. Pán špeciálny prokurátor Daniel Lipšic, tento boj s mafiou je veľmi náročný. Ale verím, že tento boj spolu vyhráme a spravodlivosť si každého nájde.
Hrnčiar, Andrej, podpredseda NR SR (2017-04-06):
Končím možnosť nahlásiť sa s faktickými poznámkami. Na vystúpenie pána ministra 29 faktických poznámok. Takže začíname pánom poslancom Poliačikom.
Schlosár, Rastislav, poslanec NR SR (2020-07-15):
Pán poslanec Viskupič, ja sa možno budem opakovať, ale napriek tomu vám položím otázku. Čo je viac, 47-tisíc žien ročne, ktoré zomrú v podstate vlastnou vinou, vlastným rozhodnutím, tým, že sa rozhodnú podstúpiť ilegálnu interrupciu, alebo 26 mil. detí, ktoré zomrie ročne po celom svete nie vlastnou vinou, ale v podstate len vďaka tomu, že zákony v týchto krajinách umožňujú ich zabíjanie, a to zvlášť v prípade, o ktorom som už tiež hovoril, že z tých 47-tisíc žien ročne, čo zomrie na ilegálne interrupcie, je 98 % zo štátov, ktoré sú rozvojové, z Afriky, z Ázie, jednoducho nie zo štátov, ktoré sú porovnateľné so Slovenskom. Takže strašiť tým, že teraz keby sme obmedzili interrupcie, bude dochádzať k nejakým masovým, masovým úmrtiam žien, je absolútne scestné.
Pellegrini, Peter, predseda NR SR (2015-05-06):
Pán predseda Baška.
Kaník, Ľudovít, poslanec NR SR (2012-07-31):
Ďakujem všetkým za podporné slová, ktoré zazneli. A budem sa teda venovať v krátkom priestore len tým nepodporným. Pán Blaha, ja som sa snažil vo svojom vystúpení naozaj vecne vysvetliť, že prečo priebežný systém vyčerpal svoju schopnosť zabezpečiť ľuďom dôchodky. To nie je obludný experiment. To je vaša ideologická marxisticko-nejaká vízia. Okej. Tridsať krajín sveta už kráča touto cestou. Takže takto to je. A videl som, ako ste strašne boli zaskočený, keď tuto kolega Mihál hovoril o tom, že vy zvyšujete poplatky. Takže keď hovoríte o tom, že správcovské spoločnosti, veď vy v tomto zákone zvyšujete poplatky a výrazne. Tak ste trošku nejako mimo. Čítali ste to vôbec? Pán Hlina, ktorý tu teraz nie je. No, veľmi jednoducho. Prečo 9 percent? Pretože tieto peniaze idú na účet ľuďom. Čím viac im pôjde, tým väčší dôchodok budú mať. Tým viac budú mať prostriedkov, keď budú odchádzať do dôchodku, a tým menej nárokov sa bude ukladať na Sociálnu poisťovňu a tým pádom Sociálna poisťovňa bude mať šancu prežiť. Nepôjde do kolien, nezbankrotuje. Preto! Takže je rozdiel mať 4 % a je rozdiel mať 9 percent. Pán Hlina sa zaoberá podnikaním, tak predpokladám, že základné počty by mohol pochopiť a mohol ovládať. Pani Vaľová, ja som sa to tiež snažil vysvetliť, že tá diera, ktorá tam dnes je v objeme 1,9 mld., je bez vplyvu druhého piliera, t. j. ako keby druhý pilier nebol. Takže všetky tie ideologické náhľady sú... (Prerušenie vystúpenia časomerom.)
Dostál, Ondrej, poslanec NR SR (2010-09-08):
Ďakujem. Vážený pán predsedajúci, vážené kolegyne, vážení kolegovia, vážený pán predseda Správnej rady, z poverenia Výboru Národnej rady Slovenskej republiky pre ľudské práva a národnostné menšiny predkladám správu o prerokovaní Výročnej správy Ústavu pamäti národa vo výbore ( tlač 24a). V súlade s § 12 ods. 5 zákona č. 553/2002 Z. z o sprístupnení dokumentov o činnosti bezpečnostných zložiek štátu v rokoch 1939 až 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov 14. júla 2010 predložil Ústav pamäti národa výročnú správu o svojej činnosti Národnej rade Slovenskej republiky. Predseda Národnej rady Slovenskej republiky svojím rozhodnutím zo 14. júla 2010 č. 14 pridelil Výročnú správu Ústavu pamäti národa za rok 2009 (tlač 24) na prerokovanie Výboru Národnej rady pre ľudské práva a národnostné menšiny s tým, že výbor podá Národnej rade Slovenskej republiky správu o výsledku prerokovania uvedeného materiálu a pripraví návrh na uznesenie Národnej rady Slovenskej republiky. Výbor v súlade s citovaným rozhodnutím predsedu Národnej rady rokoval o Výročnej správe Ústavu pamäti národa za rok 2009 na svojej 3. schôdzi dňa 26. augusta 2010. Výbor uznesením z 26. augusta 2010 č. 8 odporúčal Národnej rade Slovenskej republiky zobrať na vedomie Výročnú správu Ústavu pamäti národa za rok 2009 a požiadať vládu Slovenskej republiky o urýchlené riešenie sídla Ústavu pamäti národa v súlade s § 15 ods. 1 zákona č. 553/2002 Z. z. o pamäti národa. Návrh uznesenia je súčasťou tlače 24a. Pán predsedajúci, otvorte, prosím, rozpravu.
Budaj, Ján, minister životného prostredia SR (2021-12-14):
Ďakujem pekne, pán predsedajúci. Vážený pán predsedajúci, vážené panie poslankyne, páni poslanci, na rokovanie Národnej rady v druhom čítaní predkladám vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov. Návrh zákona súčasne novelizuje zákon o obchodovaní s emisnými kvótami a zákon o Environmentálnom fonde. Dôvodom je ustanovenie nevyhnutného právneho rámca pre čerpanie finančných prostriedkov z modernizačného fondu. Z požiadaviek Európskej investičnej banky vystala v posledných týždňoch požiadavka, aby Slovensko nečerpalo sľúbené financie, ktoré majú prísť už v januári na dva účty dvoch ministerstiev, ale aby sa vytvoril právny rámec na čerpanie na jediný účet. Tento účet teda bude na základe vášho hlasovania vytvorený a finančné prostriedky z modernizačného fondu v sume 120 mil. do 20. januára, čiže skôr, než by zasadol znovu parlament, budú môcť byť alokované na Slovensko. To je aj dôvod, prečo tento zákon prejednávame v skrátenom konaní. Tieto financie sa majú využiť na oblasť teplárenstva a pre podporu výroby elektrickej energie z obnoviteľných zdrojov, celkove teda v sume 120 mil. V rámci prvého čítania bol schválený tento vládny návrh zákona, a to v bežnom čítaní tento zákon o Environmentálnom fonde. Žiaľ, tým, že ide bežným čítaním, príde na vaše stoly až vo februári, a preto z neho potom pozmeňujúcim návrhom vyjmeme tú krátku časť, ktorú teraz v skrátenom konaní vy máte možnosť odsúhlasiť, a to je práve tá časť, že Environmentálny fond bude môcť prijať peniaze z Európskej únie a tiež ich poukázať ministerstvu hospodárstva, ktoré má byť spolupodielnikom alebo spoluvykonávateľom plánu na podporu elektriny z obnoviteľných zdrojov a štátnej pomoci na podporu oblasti teplárenstva. Verím, že aj tentokrát som vám to odôvodnil dostatočne zrozumiteľne, hoci je to prepletenec problému, ktorý spôsobila požiadavka Európskej banky pre obnovu a rozvoj. Bez navrhovanej, ešte raz zdôrazním, bez navrhovanej právnej úpravy nebude možné prijať tie prvé tranže a táto by Slovensko minula. Ide o 120 mil. eur, ktoré pomôžete dostať na Slovensko. Ďakujem pekne, pán predsedajúci, skončil som.
Šuca, Peter, poslanec NR SR (2019-06-20):
Ďakujem pekne za slovo. Vážený pán predsedajúci, dajte, prosím, hlasovať o návrhu uznesenia tak, ako som ho predniesol v rozprave.
E. Bauer, poslankyňa: (2004-06-29):
Predseda Národnej rady Slovenskej republiky rozhodnutím zo 7. júna č. 758 pridelil správu o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia na prerokovanie týmto výborom: Výboru Národnej rady pre verejnú správu, výboru pre pôdohospodárstvo, výboru pre hospodárstvo, privatizáciu a podnikanie a výboru pre sociálne veci a bývanie. Ako gestorský výbor určil výbor pre sociálne veci a bývanie. Správu o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia prerokovali a odporúčali Národnej rade vziať na vedomie nasledovné výbory: výbor pre pôdohospodárstvo uznesením zo 17. júna č. 213, výbor pre sociálne veci a bývania uznesením zo 14. júna č. 256, výbor pre verejnú správu uznesením zo 16. júna č. 213. Výbor Národnej rady pre hospodárstvo, privatizáciu a podnikanie správu prerokoval dňa 17. júna, ale neschválil uznesenie, lebo za predložený návrh nehlasovala nadpolovičná väčšina jeho prítomných členov. Z uznesenia Výboru Národnej rady Slovenskej republiky pre verejnú správu vyplýva pre Národnú radu nasledovný návrh: správu o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia prerokovať na septembrovej schôdzi Národnej rady. Výbor Národnej rady pre sociálne veci a bývanie ako gestorský výbor na základe uznesení výborov k správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia odporúča Národnej rade Slovenskej republiky predloženú správu vziať na vedomie. Dovoľte, aby som vás oboznámila tiež s návrhom uznesenia k správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia (tlač 738). „Národná rada Slovenskej republiky po prerokovaní správy o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia berie na vedomie správu o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia.“ To je všetko, pán predseda, prosím, aby ste otvorili rozpravu.
Grendel, Gábor, podpredseda NR SR (2020-07-07):
Vážené panie poslankyne, vážení páni poslanci, otváram druhý rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Habánik a pán poslanec Herák. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľ-ského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 . Vládny návrh zákona má tlač 161. Návrh na jeho pridelenie na prerokovanie výborom je v rozhodnutí č. 152. Prosím podpredsedu vlády a ministra hospodárstva Slovenskej republiky Richarda Sulíka, aby vládny návrh zákona uviedol.
B. Bugár, podpredseda NR SR: (2006-05-25):
(Hlasovanie.) Prítomných je 129 poslancov, za 42, proti 15, zdržalo sa 70, nehlasovali 2. Konštatujem, že ani piatu pripomienku pána prezidenta sme neschválili.
Szalay, Tomáš, poslanec NR SR (2024-01-24):
Ďakujem veľmi pekne, pán predsedajúci, za slovo aj pánovi Sulíkovi ďakujem za jeho príspevok v rozprave. Keď začal ten príspevok, ja som bol vonku, s kolegyňou Jurík sme tam sedeli v kreslách a som počúval pána Sulíka a vravím, že my môžeme Sulíka aj kritizovať u nás v klube, tak nech sa ukážem, tak sa idem ukázať, takže, Rišo, idem ťa kritizovať. Toto je rozprava k procesu, k skrátenému legislatívnemu konaniu, nie k obsahu. Väčšina toho prejavu bola k obsahu, a nie k forme. Bohu vďaka za to, že máme veľkorysého predsedajúceho, lebo sú takí predsedajúci, ktorí by nás napomenuli, že teda hovoríme od veci a možno by nám zobrali slovo. To bola kritika pána Richarda Sulíka, dúfam, že som uspokojil. Áno. No, a teraz dve poznámky. Prvá poznámka je, že v PISA testoch naši... naše decká končia zle v rôznych kategóriách, aj napríklad aj v čítaní s porozumením, teda toto je naozaj úloha na čítanie s veľkým porozumením, absolútne súhlasím s tým, čo si, Rišo, povedal, že na to, aby to človek naozaj pochopil, možno mu ani nestačí byť právnik, treba sa naozaj do toho ponoriť a potrebuje ten čas a, Bohu vďaka za ten čas, že sme ten čas mali, aby sme sa dostali k tabuľkám a k prípadom a príkladom, ktoré tu zaznievajú. No a ešte mám 30 sekúnd, takže ešte jeden vtip mi napadol pri témach... (Reakcia z pléna.) Áno, za 30 sekúnd. Je ten vtip o slávičích paštétach: „Že robím slávičie paštéty. – A že odkiaľ berieš slávikov? – No že oni to nie sú úplne čisto slávičie, jedna k jednej to miešam. – A že aké, aký, aké, čo to tam je? – No jeden kôň a jeden slávik.“ A mne sa zdá, že v tých väzniciach to miesto tých koňov máme tie majetkové trestné činnosti a tí slávici, to sú tie korupčné. Ďakujem.
Laurenčík, Milan, podpredseda NR SR (2021-11-09):
Vyhlasujem, prerušujem rokovanie o tomto bode programu a vyhlasujem krátku trojminútovú prestávku, aby sme sa pripravili na hlasovanie. (Prestávka.)
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 83 poslancov, proti 2 poslanci, 48 sa zdržalo. Konštatujem, že sme schválili vládny návrh novely zákona č. 308/2000 Z. z. o vysielaní a retransmisii. Ďakujem spravodajcovi. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 1153). Spoločným spravodajcom je Pavol Pavlis z výboru pre hospodársku politiku a bude hlasovanie uvádzať, máte slovo.
Kotleba, Marian, poslanec NR SR (2017-06-20):
Pán kolega Baránik, ja sa osobne určite nebudem zastávať ani Generálnej prokuratúry, ani politického prokurátora ako takého, ale vy ste tam na záver povedali, keď ste kritizovali teda ten nízky počet odsúdených, že: „no a odsúdených za úžeru...“ Veď ale buďte rád, lebo ak by to tak nebolo, tak by sa mohlo stať, že by muselo dôjsť k výmene na poste prezidenta republiky. (Smiech v sále a potlesk. Reakcie z pléna.)
Vážny, Ľubomír, podpredseda vlády SR pre investície (2014-10-29):
Ďakujem. Vážená pani podpredsedníčka Národnej rady Slovenskej republiky, vážené panie poslankyne, páni poslanci, v snahe zabezpečiť stabilitu a hospodársky rast v rámci Európskej únie boli na úrovni Európskej únie predložené viaceré návrhy legislatívnych opatrení na zlepšenie existujúceho stavu na finančných trhoch. Hlavným cieľom týchto opatrení je dosiahnuť stabilnejšie, konkurencieschopnejšie a odolnejšie podnikateľské prostredie, ktoré bude vytvárať vhodné predpoklady na naštartovanie dlhodobo udržateľného hospodárskeho rastu. Európska komisia v rámci dlhodobej vízie hospodárskej a fiškálnej integrácie iniciovala opatrenia na vybudovanie finančných trhov na zdravších základoch. Jedným z takýchto opatrení je vytvorenie druhého piliera bankovej únie ako jednotného mechanizmu na riešenie krízových situácií, druhý pilier bankovej únie založený na jednotných pravidlách pre riešenie krízových situácií, ktoré sa začnú uplatňovať od 1. januára 2016. Kľúčovým prvkom, ktorý by mal výrazne posilniť stabilitu a dôveryhodnosť bankovej únie, je jednotný fond na riešenie krízových situácií. Jednotný fond bude financovaný finančnými inštitúciami pôsobiacimi v krajinách participujúcich na jednom mechanizme dohľadu. Vzhľadom k vysokej citlivosti problematiky financovania jednotného fondu pre riešenie krízových situácií v jednotlivých členských krajinách boli negociácie týkajúce sa vytvárania spoločných pravidiel financovania presunuté na medzivládnu úroveň. Za týmto účelom vznikla Dohoda o prevode a mutualizácii príspevkov do jednotného fondu na riešenie krízových situácií. Dohoda podrobne upravuje problematiku financovania riešenia krízových situácií a problematiku prevodu finančných prostriedkov z národnej úrovne do spoločného fondu na riešenie krízových situácií. To slovo mutualizácia, ktoré vadí aj mne trochu, znamená v tomto prípade nejaké zospoločňovanie alebo zdieľanie prostriedkov a mutualizácia v tomto prípade v podstate proces presunu prostriedkov z individuálnych častí jednotného fondu pri riešení krízových situácií, ktoré obsahujú príspevky členských štátov, do spoločnej časti jednotného fondu pre riešenie krízových situácií. Členské štáty v tomto prípade nestrácajú kontrolu nad svojimi príspevkami, ale odovzdávajú ich časť na spoločné využitie. Rovnako však získavajú prístup k spoločným prostriedkom mutualizovaných od iných členských štátov. Predmetná dohoda je prezidentskou zmluvou, na vykonanie ktorej je potrebný zákon. Jednotlivé ustanovenia dohody sú zapracované do návrhu zákona o riešení krízových situácií, ktorý bol predložený do Národnej rady Slovenskej republiky dňa 26. septembra 2014. Samotnou dohodou nevznikajú Slovenskej republike žiadne dodatočné náklady finančného sektora ani nároky na štátny rozpočet, pretože dohoda ako taká upravuje len prevod finančných prostriedkov z národného fondu do spoločného fondu na riešenie krízových situácií. Pani podpredsedníčka Národnej rady, skončil som a ďakujem za pozornosť.
Hrnčiar, Andrej, podpredseda NR SR (2019-09-18):
Dve faktické poznámky. Nech sa páči, pán poslanec Nedoba. Zapnite pána poslanca.
Kuffa, Štefan, poslanec NR SR (2023-05-24):
Dotknem sa tuná tiež niekoľkými slovami tej progresívnej vlády, ktorá tu, tu niekoľkokrát, Igor, z tvojich úst zaznela. Tú istú obavu máme aj my, že tu budú progresívci vládnuť a možno aj po voľbách sa nejaká vláda nezostaví a tá progresívna vláda v spolupráci so SaS-mi a Demokratmi budú tuná ďalej vládnuť. Neni to len nejaká úradnícka vláda, naozaj tak je to, že majú tie plné kompetencie a sú plnohodnotnou vládou ako tá, ktorá bola ako predchádzajúcou. A keď si spomenul takú tú skutočnosť, tak ma tak napadla taká paralela tiež, že dvaja kádeháci sú v tejto vláde, aby to nebola čisto progresívna vláda, no tak takto robia aj SaS-i, kde na koniec kandidátky svojej dali tam bývalého predsedu KDH Alojza Hlinu, aby tiež pomýlili svojich voličov. Takže neni len vo vláde, ale aj v nadchádzajúcich voľbách sa tieto ťahy a praktiky tuná chystajú. A čo sa týka rozpočtu ako takého, aj v minulosti tie rozpočty, ktoré sa prijímali aj roky dozadu, stále nejaký ten deficit a podobne, ja som bol skôr zástanca vždy toho, že jednoducho ten rozpočet, akákoľvek vláda tu je, či je úradnícka, alebo vzíde z volieb, minimálne by mal byť vyrovnaný ten rozpočet, a ten deficit naozaj aby bol čo najmenší, alebo najideálnejšie by nebolo, teda by bolo, keby nebol žiaden, resp. žeby sa hospodárilo s prebytkom. Ktorá rodina si môže dovoliť dlhodobo fungovať tak, že bude vyrábať stále mínus? Rok, dva, desať rokov? Ale ani štát nie je ten, ktorý môže stále ako fungovať s deficitom. V Spojených štátoch to vidíme, aká hrozba bankrotu samotným Spojeným štátom hrozí, že ten deficit sa... (Prerušenie vystúpenia časomerom.)
Glváč, Martin, podpredseda NR SR (2018-05-16):
Ďakujem. Otváram rozpravu. Do rozpravy som dostal dve písomné prihlášky. Za klub SaS pani poslankyňa Blahová a potom pani poslankyňa Červeňáková. Nech sa páči, pani poslankyňa.
Viskupič, Marián, poslanec NR SR (2024-01-24):
Ďakujem pekne za slovo, pán predsedajúci. Kolega Igor Janckulík, ďakujem za tvoje vystúpenie, áno, tento extrémne škodlivý návrh spojil celú opozíciu a dodám, že spojil aj výraznú časť národa, ktorá teda túto tému vníma, aj preto by som si dovolil odcitovať slová pani prezidentky, vidím, že pán predsedajúci je pripravený, namiesto knižky má, má mobil. Takže pani prezidentka hovorí: „Novela zákonov v oblasti trestného práva predstavuje jednu z najvýznamnejších doterajšej trestnej politike nášho štátu, je to zmena, ktorá zásadne mení prístup majetkovej a hospodárskej kriminalite v tom najširšom význame od bežných krádeží až po organizovaný zločin. Je nesprávne, a preto dôkladne nepripravené, alebo dôkladne nepripravené nastavenie by mohlo spôsobiť nepredvídateľné celospoločenské škody a nezvratné zásahy do práv osôb poškodených trestnou činnosťou. Je bezprecedentné, aby sa takéto závažné zmeny v oblasti trestného práva diali bez riadneho legislatívneho procesu. Prebiehajúca rozprava v parlamente ho, samozrejme, nenahrádza, to by sme potom vôbec nemuseli mať ho v právnom poriadku. Vyjadrenia opozičných poslancov tu smerujú takpovediac do tmy, môžu prísť s akýmkoľvek argumentom, avšak bez nároku na to, že by sa ním niekto zaoberal. Štandardný legislatívny proces, ktorý v sebe zahŕňa medzirezortné pripomienkové konanie, má svoj osobitný účel, a ten nijako nenahrádzajú vyjadrenia poslancov v parlamente. Riadne pripomienkové konanie je verejné, zúčastňujú sa ho všetky povinné subjekty a môžu byť vznesené zásadné pripomienky, s ktorými je následne potrebné sa vysporiadať zákonom stanoveným spôsobom.“ Toľko pani prezidentka. Ďakujem pekne.
Glváč, Martin, podpredseda NR SR (2019-06-26):
Ďakujem. S faktickou poznámkou nikto. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ, chcete? Nie. Pán spravodajca? Nie. Prerušujem rokovanie o tomto bode programu. A, panie poslankyne, páni poslanci, pristúpime k rokovaniu o bodoch 88 a 89 programu, ku ktorým bude zlúčená rozprava. Ide o prvé čítanie o návrhu poslancov Kotlebu, Schlosára, Beluského, Uhríka a Kecskésa na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona má tlač 1527, návrh na jeho pridelenie na prerokovanie výborom je v rozhodnutí č. 1618. Druhým bodom je prvé čítanie o návrhu poslancov Kotlebu, Schlosára, Beluského, Uhríka a Kecskésa na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony. Tento návrh zákona je uverejnený ako tlač 1528, návrh na jeho pridelenie na prerokovanie výborom je v rozhodnutí č. 1619. Dávam slovo poslancovi Beluskému, aby obidva návrhy zákona uviedol, nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Jána Kecskésa na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1527, a o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Jána Kecskésa na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony , tlač 1528.)
Vetrák, Milan, poslanec NR SR (2020-04-01):
Kolegyne, kolegovia, ústavnoprávny výbor bude zajtra o deviatej zasadať v miestnosti č. 150 na I. poschodí.